Es apzinos, ka turpmāk
manu piekļuvi atmiņām noteiks mana atrašanās vieta.
Es nevarēšu piekļūt ārējās pasaules atmiņām,
kamēr atradīšos Lumon nodalītajā pagrabstāvā,
un nesaglabāšu atmiņas par darbu, kad uzbraukšu augšā.
Es saprotu, ka šīs izmaiņas
ir visaptverošas un neatgriezeniskas.
Es izsaku šo paziņojumu labprātīgi.
Labi. Nofilmēts.
Nāciet līdzi, lūdzu!
Jūsu darba personība pēc dažām stundām pamodīsies nodalītajā stāvā.
Bet nākamā reize, kad atkal jutīsieties kā jūs, būs šovakar,
kad liftā brauksiet augšā.
Labi.
Liftā gurnu augstumā ir margas gadījumam, ja sagriežas galva.
Ak!
Man patīk, kā saullēkts apspīd viņa seju.
Vai zināt, ka viņš ik rītu izdzēra trīs svaigas olas ar pienu?
Esmu dzirdējusi.
Viņa iecienītākās brokastis.
Šajā telpā mēs jūs sagatavosim.
- Labrīt, Lorens! - Labrīt!
Runā, ka tas nesāpot.
KETAMĪNS
Atslābinieties!
Tagad būs neliela vibrācija.
LUMON NODALĪŠANA MIKROČIPA TEHNOLOĢIJA
Pēc tam būšu augšstāvā, pastāstīšu jums, kā gāja.
Neņemiet ļaunā, ja izturos dīvaini.
Neuztraucieties! Priecājos ar jums iepazīties.
Sveiki, Hellij!
Kas notiek?
Prieks jūs redzēt.
Jūsu apmācība ir tik aizraujoša.
Kur es esmu?
Redziet, reizēm, kamēr jaunie darbinieki aprod ar nodalīto telpu,
mēs viņiem palīdzam, izvedot kāpņutelpā,
lai viņi šo pāreju piedzīvotu iekšēji.
Ak nē. Es cenšos aiziet?
Nē, nē.
Tas viss pieder pie procesa.
Varat apgriezties un doties atpakaļ. Tas būs viss.
Sveiki!
- Kas, pie velna? - Viss kārtībā.
Tā nav problēma.
Pamēģināsiet vēlreiz?
Varbūt ar lielāku aizrautību?
Sveika!
Esmu kāpņutelpā.
Viss norit normāli.
Nē, viņa…
Velns!
Nē, es atzvanīšu.
Jūs nu gan esat zinātkāra.
Es negribu tur būt, vai ne?
Jūs sākat saprast, ka gribat.
Klau, kad uzzinājām, ka strādāsiet pie mums, tas šķita kā brīnums.
Tas, ko jūs darāt, ir apbrīnojami.
Sveika, senā kolēģe!
Viena diena nostrādāta.
LUMON VECĀKĀ FILTRĒTĀJA RĪTA KONTROLLAPA
UZPILDĪT ZIEPJU DOZATORU TUALETĒ.
GODINĀT KĪRA ĪGANA PORTRETU. PAŠVĒRTĒJUMS: VAI ŠODIEN VARU VADĪT?
LUMON RUANDAS MALTĀ KAFIJA
ATBILSTĪBAS ROKASGRĀMATA
MARKS S. - ALENTAUNA
Sveiks!
Sveika!
Tātad tagad ir rītdiena?
Jā.
Nu, ir pirmdiena.
- Jau pagājusi nedēļas nogale? - Jā.
Nejūtu, ka būtu bijusi prom.
Jā, tā šeit ir ar naktīm un nedēļas nogalēm.
It kā to nebūtu?
Pie tā pierod.
Man palīdz, ja pievēršu uzmanību miega ietekmei,
tā kā mēs to īsti nepiedzīvojam.
Iespējams, jūties atspirgusi vai apmierināta.
Mazāk saspringta plecos. Mundra.
Tātad ir 09.05?
Jā, viņi regulē arī ierašanās plūsmu, lai mēs ārā nesaskrietos.
Acīmredzot tas ir svarīgi.
Tātad pieņemu, ka neesam draugi.
Laikam ne.
Tagad strādāju ar failu "Tamvotera".
SVEICAM LUMON ĢIMENĒ
Sāku pirms kādām 11 nedēļām.
"Tamvotera". Vienā vārdā.
Vai man jāpieraksta?
- Nē. - Esmu to izšķirojis par 96 %,
tātad esmu nopelnījis četrus no piecu līmeņu bonusiem,
ieskaitot dzēšgumijas un šeit izvietotās pirkstu lamatas.
100 % ir piektais līmenis. Par to pienākas karikatūrportrets.
Ievērosi, ka man to ir nepieklājīgi daudz.
- Oho! - Tieši tā.
Ikviens portrets - veiksmīgi pabeigts fails.
Tātad tā ir augstākā balva?
Procentu ziņā - jā.
Bet, ja līdz ceturkšņa beigām izpildām plānu,
viens no mums iegūst ceturkšņa filtrētāja titulu
un par to pienākas vafeļu ballīte.
Piedod, vafeļu ballīte?
Apvaldi sajūsmu!
Šajā ceturksnī es visus pārspļauju, tāpēc nesaceries.
Un Marka kristāla galvas kubs?
Tā nav balva, to viņi vienkārši iedeva.
Hellij, vai tu varētu ieslēgt to konsoli?
Tā.
Tas ir… Atvaino!
SJĒNA
Mark, piedod, ka traucēju. Zinu, ka apmāci Helliju.
Tikai pamanīju, ka esi noņēmis no rakstāmgaldiem grupas fotogrāfijas.
Jā. Šodien Hellijas ballītē uzņemsim jaunas.
Tā. Šis ir Sjēnas fails.
Visi redzamie dati
atbilst vienai no četrām galvenajām kategorijām.
Un mēs sagrupējam katru koda rindu
un tad vienmērīgi sašķirojam piecās digitālajās kastītēs.
Aizraujoši.
Sākumā vienkārši pabraukā ar bultiņām.
Es tiešām domāju, ka vecajām fotogrāfijām jāpaliek uz galda,
līdz ienāk jaunās.
Pareizi.
- Vai šim kaut kas man jāizsaka? - Nē.
Nē, visi dati nāk no augšstāva pilnībā kodēti.
Tad kā lai tos kategorizēju?
Kas ir?
Katra skaitļu kategorija parādās tādā secībā, lai izsauktu
filtrētājā emocionālu reakciju.
Tātad, piemēram, pirmās kategorijas skaitļi izraisa noteiktas sajūtas.
Tie būs savā ziņā mulsinoši, biedējoši.
Biedējoši?
Zinu.
Mans darbs ir ritināt šo izklājlapu
un meklēt biedējošus skaitļus?
Izklausās stulbi, un Marks to pateica stulbi.
Vai tie skaitļi ir asiņaini? Vai dzied?
Nesapratīsi, iekams neieraudzīsi, un tas prasa laiku.
Klau, Mark! Es tikko izdrukāju
rokasgrāmatas fragmentu par grupas fotogrāfiju maiņu.
Būtu labi, ja tu to rūpīgi izlasītu, kad nebūsi aizņemts.
- Paldies. - Atvainojos.
Vai esmu te iesprostota?
Kādā ziņā?
Ja izrādītos, ka man te riebjas, un es gribētu aiziet, vai es to varētu?
Paklau!
Ja tiešām esi neapmierināta,
tu savai ārējai personībai vari iesniegt izskatīšanai atlūgumu.
Un lai veicas saņemt apstiprinājumu!
Parasti tos noraida. Turklāt, zini…
Kas ir?
Nu, tā kā šī tavas pašuztveres versija pastāv tikai Lumon,
aiziešana faktiski izbeigtu tavu dzīvi.
To, ko esi iepazinusi.
Sveiki, filtrētāji!
Burvīgi! Meloņu bārs.
Sveiki, Milčika kungs!
Hellij, laipni lūgta!
Esmu sajūsmā, redzot, cik labi jūs jau te iederaties.
Kabinets šķiet pilnīgs.
Nu ko. Sāksim ballīti!
Mani sauc Ērvings, kā jūs visi zināt.
Un es šeit strādāju jau trīs gadus,
un par sevi varu pastāstīt to, ka zinu visus deviņus Lumon pamatprincipus.
Vareni. Kurš jums patīk vislabāk?
Visi deviņi.
Bet šodien es laikam teiktu "prieks".
Lieliski.
O-ou! Šodien bez uzticības kritiena, Ērv.
Nu labi.
SVEIKA, HELLIJ!
Nē. Nē.
Sveiki! Esmu Hellija.
Esmu pavadījusi Lumon kopumā…
kādas desmit stundas, un…
Atvainojiet, es par sevi neko nezinu.
Zināt gan, Hellij.
Es tiešām nezinu.
Šķiet, vakar devos mājās,
bet nezinu, vai tā ir māja vai dzīvoklis,
vai dzīvoju kopā ar ģimeni…
Man patīk domāt, ka mana ārdaļa dzīvo uz upes kuģīša.
Atvainojiet, ārdaļas ir…
Tie esam mēs - ārpusē.
Jūs vakar video redzējāt savējo.
Jā. Es vispār gribu viņai šo to pateikt. Vai varu ierakstīt atbildi?
Šeit ir tā, ka saziņa ar sevi
ir diezgan ierobežota.
Ja nu es viņai uzrakstītu zīmīti?
Par laimi, lifti ir aprīkoti ar tā sauktajiem "kodu detektoriem".
Tāpēc ziņas cauri netiek.
Jā… Tie ir kā metāla detektori rakstītiem simboliem.
Acīmredzot Lumon izgudrojums.
Tieši tā. Jā.
Protams. Labi, ja nu es…
Šķiet, jūs īsti nesaprotat šo spēli, Hellij.
Vai drīkstu?
Draugi, tā ir Hellija.
Viņai ir 30 gadu, viņai ir alerģija pret mandelēm un vāja zobu emalja.
Būdama 1,68 metrus gara, viņa ir ceturtais garākais cilvēks nodaļā,
un viņas matu garums ir, kā mēdz teikt, līdz pleciem.
Un, redzot viņu šeit kopā ar jums, es teiktu, ka viņai noteikti ir ģimene.
Oho! Pēc tā ir grūti ko piebilst.
Tad nu es vienkārši pateikšu, ka esmu Marks.
Strādāju Lumon jau kādus divus gadus, un man ļoti patīk šī spēle.
Labs mēģinājums, draugs, bet jūs to jau teicāt pagājušajā reizē.
Taisnība.
Nu, es…
Es šorīt pārkāpu protokolu.
Es slaucīju vecās grupas fotogrāfijas, kurās ir Pītijs,
un vienkārši…
sajutos skumji.
Un laikam arī
bažījos, ka nespēšu vadīt MDF tā, kā to darīja viņš.
Saprotu. Arī man ir tādas bažas.
Tāpēc es…
tās paņēmu no darbavietām un ieliku noliktavas telpā,
un mums tā nevajadzētu darīt.
Es to atceros. Es iebildu.
Paldies, ka man izstāstījāt, Mark.
Patiesībā man jūsu reakcija šķiet mīļa.
Tomēr mani mulsina, ka jūs pārņem tādas emocijas Pītija dēļ,
bet, piemēram, Kerolas D. dēļ ne.
Bet mēs jau iepriekš zinājām, ka Kerola D. pamet darbu.
Viņas ārdaļa nofilmēja pateicības video.
Pītijs vienkārši pazuda.
Un, saprotiet, es nezinu,
vai viņš ir citā darbā vai piedzēries pludmalē, vai miris…
Pietiek, lūdzu.
Domāju, šis ir īstais brīdis atcerēties,
ka tādas lietas kā nāve notiek ārpus šīm sienām.
Nevis šeit.
Dzīve Lumon no kaut kā tāda ir pasargāta.
Un domāju, ka būtu lieliski, ja jūs visi uz to atbildētu ar pateicību.
Es arī domāju, ka melone nekļūs vēl garšīgāka.
Piedod, ka sagandēju tavu spēli.
Likās, ka es to jau izbojāju, bet tad, jā, tu to padarīji vēl daudz sliktāku.
Kā tu izdibināsi, vai ar Pītiju viss ir kārtībā?
Domāju, ka Milčiks izteicās diezgan skaidri.
Vairs nejautāsi par labāko draugu,
jo mūsu auklīte tev lika to izbeigt?
Zini, Milčiks ir jauks cilvēks.
Kad viņš kaut ko pasaka, labāk ir ieklausīties.
- Man vienalga. - Jo viņš var arī nebūt jauks.
Tā, filtrētāji!
Uzņemsim jauno grupas fotogrāfiju, kamēr neesat pārsprāguši no melonēm.
Beidzot.
Labi. Platu smaidu! Atcerieties, ka skatīsieties uz to katru dienu.
Sakiet "pateicība"!
Pateicība.
Sakiet "prieks"!
Prieks!
Hellij? Ko jūs darāt?
Es domāju, ka šeit vairs nestrādāšu. Piedodiet.
Ko tu gribi teikt?
Es aizeju.
Es negribu šķirot failus
un nekad neredzēt sauli, un draugus, kas pazūd.
- Neko tādu negribu. - Mēs taču teicām, ka ir detektori.
Skaidri zini? Esi mēģinājis? Jo, godīgi sakot, tas izklausās izdomāts.
Hellij!
Lūdzu, tu nezini…
Ak dievs! Nu taču!
Velns! Greinera kungs?
Nāciet laukā!
Kas mums te ir?
Varbūt labāk nāciet man līdzi.
Greinera kungs!
Sveiki! Redzu, ka esat atradis manu untumaino apmācāmo.
Novērtēju jūsu palīdzību, kā vienmēr.
Zīmīte.
Situācija ir neveikla, bet es pirmoreiz vadu apmācību
un laikam būšu aizmirsis izklāstīt Hellijai datu kontrabandas noteikumus.
Atvainojiet! Tā ir Hellija.
Hellij, Greinera kungs.
Jā.
Jā, tāpēc, ja Hellija iedarbināja koda detektorus,
atbildība ir jāuzņemas man, un es par to atvainojos, kungs.
Goda vārds.
Tagad esat liels priekšnieks, Mark S.?
Nu…
Tad lai būtu jūsu atbildība. Ejam!
PAUZES TELPA
Mark!
Tātad tu esi dūla?
Patiesībā vecmāte.
Un cik daudz dzemdību tu esi, nezinu, redzējusi?
Pāri par 300?
Galvenokārt vēl Montānā.
- Oho! Tas ir tik forši. - Jā.
Tas ir tik liels skaits.
Jā. Mums notiek divas dzemdības dienā.
Kā kuru dienu.
Tātad sanāk kādas desmit nedēļā?
Kā piecu dienu darba nedēļā vai…
- Jā, apmēram. - Jā. Skaidrs.
- Tu izvērtē manu piemērotību māsai? - Nē. Nē. Tu šķieti lieliska.
- Jā, es jokoju. - Es zinu.
Paldies.
Tātad Lumon?
- Jā. - Kā puse šīs pilsētas.
Un puse manis. Tas bija joks.
Asprātīgs.
Jā. Strādāju arhīvu nodaļā, acīmredzot esmu tāds kā korporatīvais vēsturnieks.
Daudz sensitīvu materiālu, tāpēc…
Tātad tu nezini…
ar ko kopā strādā, ko tieši dari vai… vispār neko?
Jā, tāda jau ir tā doma.
- Ja nu tu slepus ienestu zīmīti? - Neiespējami.
Tad jau…
- tev Lumon varētu būt draudzene… - Paldies.
…un tu to nezinātu.
Un, ja iepazītos ar kādu šeit, tu to nezinātu tur.
Tu varētu apprecēties, tev piedzimtu bērni,
un tu astoņas stundas dienā aizmirstu par viņu eksistenci,
un tā visu mūžu.
Vai tas nesajauc prātu?
Domāju, ka daži cilvēki tieši to arī grib.
Tātad tev kā šejienietim šī šķiet normāla temperatūra?
Nu, vispār es nāku no Gensas.
Un kurš nu būtu runājis?
Vai tad Minesotā ar tās ezeriem nav trakoti auksti?
Jā. Minesotā bija ļoti auksti
toreiz, kad biju turp aizbraukusi no savas dzimtās Montānas.
Divas dažādas vietas.
Tātad tu dzīvo Lumon ciematiņā?
Izklausās, it kā tu runātu par kopmītnēm.
- Nē, gribēju teikt, ka… - Es dzīvoju Bērdkrīkā.
Un, jā, tā ir sagadījies, ka tos mājokļus subsidē uzņēmums, kurā strādāju.
Parunāsim par bērnu smadzeņu veselību?
Un legalizēto nodalīšanu darbā?
- Jauki. VPK uzdarbojas. - Kas?
Nodalītie strādnieki neredz dienasgaismu.
Veselā prāta kolektīvs. Viņi ir lieliski.
Atvainojiet, parunāsim par bērnu smadzeņu veselību?
Nē, paldies.
Parunāsim par bērnu smadzeņu veselību?
- Labprāt. - Lieliski!
Mēs cenšamies panākt referendumu,
lai vairs neļautu tādām megakorporācijām kā Lumon uzspiest
mūsu štatā nodalīšanu.
Tagad viņi to uzspiež?
Viņi to lobē. Un Džeims Īgans grib to veikt bērniem…
Un kā ar tiem pašdestruktīvajiem, kas to dara labprātīgi?
Esmu dzirdējis, ka daži savā apjukumā
pat nezina, ka ir upuri.
Vēl esmu dzirdējis, ka cilvēki, kam veikta nodalīšana,
nonāk divās atsevišķās ellēs. Vai tā ir taisnība?
Klau, vecīt, ja gribat gūt labumu no piespiedu darba…
- Klau, vecīt! Piespiedu darbs? - …tas ir jūsu ziņā.
Sasodīts, tiešām?
- Ei! - Jā.
- Piespiedu darbs? Labi. - Jā.
Tātad cilvēki var paši sevi ieslodzīt?
Vai tu šobrīd esi gūsteknis?
Nē, nopietni, jo tavs pagātnes es izvēlējās, ka tu atnāc šurp
un izturies pret cilvēkiem kā infantils ķēms.
Nodalīšana ir pakļaušana, kretīn.
Cik pieklājīga valoda tādam…
Cik tev gadu? Divpadsmit?
Tev ir 12 gadu? Vai tu maz ej vidusskolā?
Labi. Ejam!
Selvigas kundze!
Salīgsim mieru!
Vai mēs karojam?
Es visu laiku domāju par tām sasodītajām miskastēm.
Tas tiešām ir lieki, bet ļoti laipni. Paldies.
Klau, varbūt ienāciet? Man ir piens.
- Paldies! - Jā.
Es eksperimentēju ar kumelītēm, tāpēc neapvainošos, ja jums negaršos.
Esmu drošs, ka garšos.
Joprojām gaidāt, ka tā trešā spuldzīte atdzīvosies?
Ā, jā. Visu laiku aizmirstu to nomainīt.
O, jūs jauki smaržojat. Bijāt uz randiņu?
Tā varētu teikt. Māsa mani saveda ar savu dūlu vai vecmāti.
Tur nekas nesanāca.
Nu, paskatīsimies. Es…
Tie… Tie ir fantastiski.
Mans nelaiķa vīrs bija galdnieks
un pirms došanās mūžībā
apsolīja, ka viņā saulē sāks būvēt mums māju.
Un aizmugurē būtu nelieli viesu apartamenti
gadījumam, ja es atrastu citu vīrieti, pirms nokļūstu tur.
Tas ir… tik mīļi.
Jā. Viņš pat uzzīmēja projektu, kuru es glabāju savā somiņā.
Iegriezieties veikaliņā, labi?
Iedošu jums vībotņu vannas bumbu, pēc kuras gulēsiet kā nosists.
Centīšos piebraukt.
Arlabunakti, Selvigas kundze!
DŽEMMAS DARINĀJUMI
Mans jaunais pārinieks ir sieviete.
Manuprāt, varēji to pieminēt agrāk.
Labāk liec lietā steku, nevis… meklē, kur paēst steiku.
IZBEIDZIET NODALĪŠANU!
NODALĪŠANA LAUPA DARBINIEKIEM MORĀLO PAŠNOTEIKŠANOS
Sets Milčiks, Lumon Industries.
Milčika kungs, te Marks Skauts.
Esmu nodalītais darbinieks numur 4502.
Skauta kungs, cik patīkami! Kā varu palīdzēt?
Vispār es pamodos ar diezgan sliktu pašsajūtu.
Piedodiet, ka zvanu tikai tagad.
Ak nē. Vai drīkstu jautāt, cik tas ir nopietni?
Nekas traks, tikai mazliet niķojas vēders.
Rīt man vajadzētu būt darbā.
Man žēl.
Zinu, ka jūsu iekšdaļa skumtu, ka šodien nebūsiet darbā.
Veseļojieties! Labi, Skauta kungs?
- Kur ir Marks? - Arī man tevis pietrūka.
Tagad viņam vajadzētu ierasties pirmajam. Tu taču nedomā, ka…
Droši vien slims. Pītiju un viņu neatlaistu vienlaicīgi.
Es ļoti ceru.
Tuvojas ceturkšņa beigas,
un es nealkstu kļūt par nodaļas vadītāju.
Kāda pašpārliecība cilvēkam, kurš reiz saņēmis rājienu par snaušanu.
Piedod. Tas bija…
Neesmu vainīgs, ka mani nolīga lielākā vecumā nekā tevi.
Tas nekad nebeidzas?
Nebeidzama katorga.
Kur ir Marks?
Slims vai atlaists. Droši vien slims.
Viņu taču nebūs atlaiduši manas zīmītes dēļ?
Nē. Noteikti ne. Vakar viņš to atstrādāja pauzes telpā.
Viņš teica, ka ir slims.
Vai izklausījās slims?
Nezinu. Teica - kaut kas ar vēderu.
Dīvainā laikā.
Pusloka ceļš 499
Dzēšgumijas drīzāk ir dekoratīvas, jo mums nav zīmuļu.
Pirkstu slazdi ir jautri, ja māk tos droši lietot.
Bet galvenais ir tas, ka tie parāda, cik tālu ir tikts ar failu.
- Kāpēc nepabeidzam failus vienmēr? - Tie pieejami īsu brīdi.
Mēs pabeidzam vidēji vienu no pieciem failiem, pirms tie pazūd.
Tas ir labāk nekā agrāk - pirms Marka iesācēja veiksmes.
Kas ir iesācēja veiksme?
Nē!
Ērv?
Es… Es atvainojos.
Ērving?
Laiku, ko pavadījāt snaužot, atskaitīsim no jūsu ārdaļas algas.
Grūtāk, Ērving, būs atjaunot manu un Kobelas kundzes uzticēšanos jums.
Man ļoti žēl, kungs. Neizsakāmi žēl.
Neviens nealkst iemest jūs pauzes telpā.
Mēs ar Keisijas kundzi pārbaudīsim jūsu labsajūtu, un tad skatīsimies.
Paldies, Milčika kungs.
LABSAJŪTA
NEĻAUJ TAVĀS DZĪSLĀS PLŪST VĀJUMAM. KĪRS ĪGANS
SAVALDI SAVU TEMPERAMENTU. KĪRS ĪGANS
Pagaidām nekā biedējoša.
Ak dievs! Četri!
Nemuļķojies!
Es tev teicu: sapratīsi, kad ieraudzīsi, vienkārši esi pacietīga.
Kas vispār tie par skaitļiem?
Vai mēs vispār zinām, ko it kā tīrām?
Mana teorija?
Jūru.
Jūru?
Jā. Padomā!
Ja mūsu ārdaļas tur augšā sadala smadzenes,
tad tur noteikti ir lieli sūdi.
Bads, sērgas un tā tālāk.
Tad kas izmisušajai cilvēcei atliek?
Apdzīvot jūru?
Apdzīvot jūru.
Bet vispirms jūras dzelmē ir jāsūta zondes, lai aizvāktu
tos nāvējošos zušus un visu pārējo, jo ar tiem sadzīvot mēs nevaram.
Tāpēc mēs sūtām lejā zondes, un tās mums sūta kodētus datus.
Mēs sajūtam, kur ir zuši, un tad norādām zondēm, ko uzspridzināt.
Tā ir vadošā teorija?
Nē, Ērvs domā, ka mēs no filmām izgriežam lamuvārdus.
Bet kas tas ir? Ko mēs tur lejā īsti darām?
Es nezinu.
Man likās, ka bez nodalīšanas sapratīšu vairāk, bet…
Viņi mūs nošķir no citām nodaļām.
Mēs pat nezinām, cik nodaļu ir.
Bet es jau divas nedēļas esmu reintegrējies.
Es zīmēju tā stāva karti.
Promejot paslēpu tev oriģinālu.
PAUZES TELPA
Tev viss labi?
Piedod.
Reintegrācijas slimība.
Neesmu par tādu dzirdējis.
Tāpēc, ka esmu pirmais nelga, kas ar to saslimis.
Turklāt dzīvošana aukstā siltumnīcā nepalīdz, bet mājās doties es nevaru.
Labi, kas tik ļoti slikts tur lejā notiek?
Tur ir kāda telpa…
Mēs tur nonākam, kad nerīkojamies pareizi.
Kas tas ir?
Baidos, ka nenožēlojat.
Lūdzu. Es tiešām nožēloju. Man ļoti žēl.
Lūdzu, vēlreiz nolasiet paziņojumu!
Piedodiet man par kaitējumu, ko esmu nodarījis šai pasaulei.
Tikai es varu izpirkt vainu par savu rīcību, tikai manī paliks tās nospiedums.
Esmu pateicīgs, ka tiku pieķerts.
Manu kritienu apturēja tie, kam grumbainas rokas.
Varu tikai nožēlot, un es ļoti nožēloju.
Baidos, ka tas nebija no sirds. Vēlreiz, lūdzu!
Piedodiet man par kaitējumu, ko esmu nodarījis šai pasaulei.
Tikai es varu izpirkt vainu par savu rīcību.
Kas, pie velna, tas ir?
Tā ir pauzes telpa.
Es… Es atvainojos.
Nē, es atvainojos, kungs.
Es nedomāju, ka te kāds ir.
Man tikko beidzās seanss.
Es grasos iet iekšā. Gaidot apbrīnoju šo mākslas darbu.
Šis darbs gadiem ilgi karājās mūžības spārnā.
Zinu. Un biju satriekts, kad to noņēma.
Te ir labāk. Tas ir nomierinošs.
Esmu Ērvings. Makrodatu filtrēšana.
Vai jūs esat nodaļas vadītājs?
Nu, optika un dizains.
Divu cilvēku nodaļa, tāpēc nosacīti.
Tātad šis ir jūsu darbs?
Mēs negleznojam. Taču piekaram gan.
Man patika jūsu Ambroza cikls komandas saliedēšanas telpā pagājušajā ceturksnī.
Nebiju to redzējis.
Reti gadās sastapt pazinēju.
Vairums cilvēku par O&D iedomājas tikai, kad ienāk jauni rokasgrāmatu maisiņi.
Arī tie man patīk.
Ak tā?
Nākammēnes pienāks jauni.
Manuprāt, labākais dizains līdz šim.
Oho! Tad līdz tam es domāšu tikai par tiem.
Ērving?
Labi, Ērving.
Es gribētu jums atklāt dažus faktus par jūsu ārdaļu.
ĒRVINGS B. - LABSAJŪTAS CENTRS FAKTI PAR PACIENTA ĀRDAĻU
Tā kā jūsu ārdaļa ir priekšzīmīgs cilvēks, šiem faktiem vajadzētu jūs iepriecināt.
Atslābiniet ķermeni un esiet atvērts faktiem.
Centieties priecāties par katru faktu vienādi.
Šos faktus nedrīkst atklāt ārpus šīs telpas.
Bet tagad - izbaudiet tos!
Jūsu ārdaļa ir dāsna.
Jūsu ārdaļai ļoti patīk mūzika un pieder daudz ierakstu.
Jūsu ārdaļa ir draugs bērniem un vecākiem ļaudīm, un vājprātīgajiem.
Jūsu ārdaļa ir stipra un palīdzēja kādam pacelt smagu priekšmetu.
Jūsu ārdaļa bieži apmeklē dejas un ir populāra citu dalībnieku vidū.
Jūsu ārdaļai patīk filmas un pieder iekārta, kas var tās demonstrēt.
Jūsu ārdaļa ir lieliska un prot peldēt graciozi un labi.
Atvainojiet!
Lūdzu, centieties priecāties par katru faktu vienādi
un neizrādīt, ka kādam dodat priekšroku.
Par to ir desmit punkti nost. Jums atlikuši 90 punkti.
- Punkti? - Lūdzu, nerunājiet!
Jūsu ārdaļa pirms divām nedēļām uzvarēja spēlē.
Jūsu ārdaļa apzinās ūdens vērtību.
Jūsu ārdaļas fotogrāfija ar trofeju reiz bija publicēta avīzē.
Jūsu ārdaļa nebaidās no laupītājiem un blēžiem.
Jūsu ārdaļai patīk radara skaņas.
Jūsu ārdaļa prasmīgi skūpstās un mīlējas.
Es atvainojos.
Lūdzu, nereaģējiet uz atsevišķiem faktiem!
Par to ir desmit punkti nost.
- Es tikai… - Lūdzu, vairs nerunājiet,
citādi visi atlikušie punkti tiks atskaitīti un labsajūtas seanss beigsies.
KATRAM NE VAIRĀK PAR DIVIEM ŽETONIEM DIENĀ
Tā.
SOJAS PUPIŅAS - ROZĪNES ZEMESRIEKSTI - SALDUMI
MELLENES - ŽEŅŠEŅS SAULESPUĶU SĒKLAS - PIPARMĒTRU KONFEKTES
ROZĪNES
- Tie ir tikai liftos? - Kas?
Kodu detektori. Vai kāpnēs arī?
Apžēliņ! Kāpnēs arī. Kāpēc prasi?
Ja atlūgumus neviens neapstiprina,
varbūt tie vispār netiek nodoti?
Tev jāatmet doma par informācijas kontrabandu.
Bet cik labi tie skeneri ir?
Ja nu burtus uzrakstītu neparastā veidā kā tajos robotu testos?
- Čau, bērni! Kas vakariņās? - Nē!
Kā gāja labsajūtas seansā?
Lieliski. Ļoti atjaunojoši.
Iepazinos ar O&D nodaļas vadītāju.
Bērtu? Esmu viņu saticis. Viņš ir krāns. Tu taču viņam nepateici, kur esam, vai ne?
Bērts nav krāns. Un nē.
Man rūp šīs nodaļas drošība.
- Man nav jāstāsta… - Tas ir mīts.
Un neizliecies, ka tev šī nodaļa rūp.
Tu tikai gribi savu vafeļu ballīti.
Es atvainojos! Mums ir jāpriecājas par bonusiem.
"Un visus, kas ir Lumon paspārnē, lai ielīksmo stimulējošajās balvas."
Neuzbāzies man ar sagrozītiem rokasgrāmatas citātiem, ja?
- Nedari to! - Klau, draugi?
Lumon pret mums ir labs, un ir bezatbildīgi…
Draugi!
Tas.
Jā.
Kāpēc… Kāpēc tas ir…
Viss labi. Vienkārši apvelc sliktos datus, kā es rādīju.
Vai redzi perimetru?
Un liec kastē.
Bum! Izfiltrēts, maita.
Labi, Hellij. Hip, hip!
Tie bija biedējoši. Skaitļi bija biedējoši.
Te ir dīvāns. Sameklēšu tev guļammaisu.
Un vari izmantot dušu, ja vēlies.
Ko tu centies pateikt?
Paldies, ka to dari, Mark.
Zini, domāju, ka mana darba personība dusmotos,
ja es ļautu tev gulēt siltumnīcā.
Gaismas slēdzis pa kreisi.
KEMPINGA LIETAS
Tev tur viss labi?
Jā! Jā, viss kārtībā.
Pītij, tev viss labi?
KEILEBA SMITA PIEMIŅAI
Tulkojusi Aija Apse